Բազա (անձնանուն)

Բազա, հայկական արական անուն։ Առաջացել է բազե թռչնի հայերեն անվան բազա ձևից, որն իրանական ծագում ունի։ Գործածվել է 14-րդ դարում, ավելի հաճախ՝ 18-րդ դարում, այնուհետև դուրս է եկել գործածությունից։

Գործածություններ 
 Բազայ, հանգուցյալ որդի Ավետիս քահանայի, ով Հովհաննես գրչին գրել տվեց մի Ավետարան Հարք գավառի Դսնևանք գյուղում, 1316 թվական։
 Բազայ, հայր Մարտիրոսի, որ դրամով օժանդակեց Հովհաննես գրչին արտագրելու Ավետարանը 1330 թվականին։
 Բազայ անունը 1575 թվականին հիշատակված է Բազին ձևով։

Ծանոթագրություններ 

Հայկական արական անձնանուններ